Fredag aften blev forårssæsonen åbnet med maner, da rækkens to øverstplacerede hold krydsede klinger. Thisted FC indtog inden aftenens kamp andenpladsen, mens Vejle lå på førstepladsen. Sådan ser stillingen stadig ud efter fredagens kamp. De to hold fik nemlig en koldstart i den sibiriske kulde, så det blev en kedelig 0-0 kamp, der sparkede sæsonen i gang. Det var første kamp, hvor Thisted FC var uden efterårssæsonens topscorer Mikkel Agger, der i vinterpausen blev solgt til norske Sarpsborg. Thisted FC bevarer altså andenpladsen i 1. division med 36 point. De har tre point op til Vejle på førstepladsen og fire point ned til Vendsyssel FF på tredjepladsen.

Referat:
Der var lagt op til et iskoldt topopgør i fodboldens 1. division, da Thisted FC besøgte rækkens nummer 1 i Vejle fredag aften.